《戏书劝人饮酒》
宋代·孔平仲

金乌翩翩玉兔驰，流光上下矢发机。人生于其间，都无百岁期。

乐府旧传金缕衣，劝言须惜少年时。我今为君一歌之，酒行到君君莫辞。

朱颜绿鬓不行乐，白头面皱将何为。晋时八达唐李白，以饮驰名君所知。

何须自苦惫，方得为英奇。荣华有分难力取，可笑苏秦空引锥。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。